એશિયા કપ 2019 ગુરુવારે ભારત અને યુએઈ વચ્ચે રમાયેલી મેચ પહેલા ભારતીય ફેન્સને પિંજરામાં બંધ કરી દેવામાં આવ્યા હતા . સોશ્યિલ મીડિયા પર એક વીડિયો વાયરલ થઇ રહ્યો છે , જેને ધ્યાનમાં લઈને ઘણા લોકોની ધરપકડ કરવામાં આવી છે . અબુધાબીમાં રમાયેલી આ મેચમાં યુએઈ ઘ્વારા ભારતને 2 - 0 થી હરાવવામાં આવ્યું છે . વીડિયોમાં પક્ષીઓના પિંજરામાં કેટલાક મજૂરો કેદ છે અને એક વ્યક્તિ ડંડો લઈને કેદીઓને બતાવી રહ્યો છે . ખલીઝ ટાઈમ્સ ખબર અનુસાર હાથોમાં ડંડો લઈને એક વ્યક્તિ મજૂરોને પૂછે છે કે તેઓ કોનું સમર્થન કરે છે , ત્યારે મજૂરો કહે છે કે તેઓ ભારતીય ટીમનું સમર્થન કરે છે . તેના પર તે વ્યક્તિ કહે છે કે આ યોગ્ય નથી કારણકે તેઓ યુએઈ માં રહે છે એટલા માટે તેમને યુએઈ માટે સમર્થન કરવું જોઈએ . ત્યારપછી તે વ્યક્તિ પિંજરા પાસે ડંડો ફેરવતા બંધકોને ફરી પૂછે છે કે તેઓ કોનું સમર્થન કરે છે ત્યારે આ વખતે મજૂરો યુએઈ માટે સમર્થન કરે છે તેવો જવાબ આપે છે . આ જવાબ પછી પીંજરું ખોલી દેવામાં આવે છે અને મજૂરોને બહાર કાઢવામાં આવે છે . ગલ્ફ ન્યુઝ ખબર અનુસાર શારજહા પોલીસે વીડિયો વાયરલ થયા પછી કેટલાક લોકોની ધરપકડ પણ કરી છે .